《渔家傲 春夜》
清代·邹祗谟

多少游丝飘绣阁。画旗闲却秋千索。翡翠帘垂深院落。

春梦恶。金炉篆袅无人觉。

可奈风光今又昨。伤心独对葡萄幄。嫩柳三眠丝正弱。

风如削。惜花几度探红药。

作者简介：清初江南武进人，字吁士，号程村。顺治十五年进士。与陈维崧、黄永、董以宁号毗陵四子。记忆力特强，古今人爵里姓氏、世次年谱，无不悉记。见魏禧兄弟古文，大为赞赏，逢人辄称道，宁都三魏由此知名。有《远志斋集》。